ભારતીય દર્શનના પંચમહાભૂત (પાંચ તત્ત્વો) તથા પર્યાવરણ સંબંધી વિચારોમાં પારસ્પરિક સમતોલન તથા સંબંધ પ્રસ્થાપિત કરવાના હેતુથી એક લેખ પ્રગટ કરવામાં આવ્યો છે. લેખનું શિર્ષક છે. ‘પ્રાચીનકાળથી લઈને ગાંધી સુધી ભારતીય જીવનદર્શન’ આ શોધ-પત્ર સાંઈબાબા સંસ્થાન વ્યાવસાયિક પ્રબંધ તથા ટેક્નિકલ ઇન્સ્ટીટ્યૂટ, બેંગ્લોરના પ્રોફેસરે લખ્યો છે. આ પેપરને ઇન્ટરનેશનલ બિઝનેસ સ્કૂલ, ફ્રાન્સમાં સન ૨૦૧૦ના ‘આંતરરાષ્ટ્રીય દિવસ’ના અવસર પર પ્રસ્તુત કરવામાં આવ્યો હતો. આ શોધપત્રના લેખક કહે છે : ‘ભારતીય દર્શનમાં પર્યાવરણને ચિરકાળ સુધી સુરક્ષિત રાખવાની વિધિ યુગોથી ઉપલબ્ધ કરાવવામાં આવી છે. પર્યાવરણની ચિરન્તનતાની મહત્તા પાંચમહાભૂતોના સમતોલન તથા સમાનતા પર નિર્ભર છે. આ ભૌતિક સંસારની રચના કરનાર પાંચ તત્ત્વો છે - પૃથ્વી, જળ, વાયુ, અગ્નિ તથા આકાશ. સંસારમાં જે અસ્તિત્વ છે તે તમામ આ જ તત્ત્વોમાં દિવ્યતા સાથે દેખાય છે. આ બધા તત્ત્વો ઘણા પ્રાચીન કાળથી પૂજાય છે. તેમના પ્રત્યે શ્રદ્ધા પ્રગટ કરવામાં આવે છે.’